Nariadenie Rady (ES, Euratom, ESUO) č. 838/95
z 10. apríla 1995,
ktorým sa mení a dopĺňa nariadenie (ESUO, EHS, Euratom) č. 1826/69, ktorým sa stanovuje vzor preukazu vydávaného členom a zamestnancom orgánov
RADA EURÓPSKEJ ÚNIE,
so zreteľom na článok 7 ods. 1 Protokolu o výsadách a imunitách Európskych spoločenstiev priloženého k Zmluve o vytvorení spoločnej Rady a spoločnej Komisie Európskych spoločenstiev,
keďže podľa nariadenia (ESUO, EHS, Euratom) č. 1826/69 [1] sa preukazy vydávané členom a zamestnancom orgánov vyhotovujú v deviatich jazykoch;
keďže po rozšírení Európskej únie by mali byť preukazy vyhotovené v jedenástich jazykoch a mal by sa preto upraviť vzor preukazu pripojený k uvedenému nariadeniu,
PRIJALA TOTO NARIADENIE:
Článok 1
Príloha k nariadeniu (ESUO, EHS, Euratom) č. 1826/69 sa nahrádza prílohou tohto nariadenia.
Článok 2
Preukazy, ktorých platnosť ešte neskončila, zostávajú v platnosti až do vydania preukazov podľa vzoru stanoveného týmto nariadením.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 10. apríla 1995